SulinetAdmin Dashboard

A SulinetAdmin Dashboard a Sulinetben résztvevő intézmények számára nyújt egységes felületet,  amelyen keresztül áttekinthetik a szolgáltatásaikat, azok állapotát;  elvégezhetnek szolgáltatásokkal kapcsolatos módosításokat, továbbá  lehetőség van új igénylés elküldésére is.

A SulinetAdmin Dashboard felületre történő első bejelentkezéshez a Sulinet Rendszergazda Menedzser oldal használata szükséges.

Elérhetőség
A SulinetAdmin Dashboard elérhetősége: https://sulinetadmin.niif.hu

A felületről
A felületre belépve egy összegző áttekintést láthatunk az intézmény szolgáltatásainak állapotáról, az intézmény adatairól, felhasználóiról, valamint a Sulinet Ügyfélszolgálaton leadott aktív bejelentések számáról. Részletes információk a bal oldali menün keresztül, valamint az egyes áttekintő dobozok alján található hivatkozáson keresztül érhetők el. A felső menüsávban a regisztrált e-mail címre kattintva átugorhatunk a Sulinet Rendszergazda Menedzser rendszergazdai  bejelentkező felületére.



Az intézmény nevére kattintva kiválaszthatunk egy másik intézményt, ha  több helyen is rendszergazdai feladatot látunk el. A "Kijelentkezés" gomb magáért beszél, a bal felső sarokban található "SulinetAdmin  Dashboard" feliratra kattintva mindig az összegző oldalra juthatunk.

A SulinetAdmin Dashboard felület egyes moduljainak részletes bemutatása az NIIF Intézet Sulinet információs oldalán található meg: http://sulinet.niif.hu/dashboard